Stuart Milner-Barry

context: Va ser allotjat amb Alexander, qui estava treballant al Hut 8, la secció germana del Hut 6 en la feina amb la Màquina Enigma. La seva gran amistat els va permetre de resoldre fàcilment les necessitats competitives de les seves seccions respectives, en relació al temps limitat disponible per les «bombes».[15] A l'octubre de 1941, va ser ascendit a ajudant del cap del Hut 6, tot just per sota de Welchman.[16] En aquell moment, Bletchley Park experimentava una escassetat de personal administratiu que estava retardant la tasca amb l'Enigma i la gestió de l'escola semblava incapaç d'obtenir els recursos que necessitava. Això va afectar tant el Hut 6 com el Hut 8, que havia estat creat pel matemàtic Alan Turing, amb Hugh Alexander com al seu segon. Junts, Welchman, Milner-Barry, Turing i Alexander van saltar-se la cadena de comandament i van escriure un memoràndum directament al Primer Ministre, Winston Churchill, resumint les seves dificultats.[16] La tasca de lliurar el missatge al número 10 de Downing Street va recaure en Milner-Barry en persona, el 21 d'octubre de 1941. L'endemà, Churchill va respondre, "Acció del dia: Assegurar-se que tinguin tot el que volen amb extrema prioritat i informar-me que s'ha fet".[17] En un mes, les seves necessitats van ser satisfetes.[16]
qas: answers: text: amb Alexander
question: Amb qui va ser allotjat Milner-Barry?

answers: text: amb la Màquina Enigma
question: En quina feina estava treballant Alexander?

answers: text: A l'octubre de 1941
question: Quan va ser ascendit a ajudant del cap del Hut 6 Milner-Barry?

answers: text: escassetat de personal administratiu
question: Què retardava la tasca amb Enigma a Bletchley Park?

answers: text: al Primer Ministre
question: A qui van escriure Welchman, Milner-Barry, Turing i Alexander saltant-se la cadena de comandament?

context: Milner-Barry va entrar al Tresor de sa Majestat el 1945 amb el grau de Principal. El 1947, es va casar amb Thelma Tennant Wells, amb qui va tenir un fill i dues filles.[3] El mateix any, va ser promocionat a Ajudant de secretari, i a Subsecretari el 1954.[5] A banda d'una temporada al Ministeri de Salut en el període 1958 - 1960,[5] es va mantenir al Tresor fins a 1966, quan, a l'edat de 60 anys, havia arribat a l'edat de jubilació normal per als funcionaris.[4] Va ser persuadit de seguir com a funcionari cerimonial administrant el Sistema d'Honors Britànic. En aquest paper, va concedir el títol de cavaller a P. G. Wodehouse i Noel Coward.[20] Milner-Barry finalment es retirà el 1977.[5] Se li va concedir l'Orde de l'Imperi Britànic el 1946 per la seva tasca durant la Segona Guerra Mundial, l'Orde del Bany el 1962 i el Reial Orde Victorià el el 1977.[3]
qas: answers: text: amb el grau de Principal
question: Amb quin grau va entrar Milner-Barry al Tresor de sa Majestat?

answers: text: amb Thelma Tennant Wells
question: Amb qui es va casar Milner-Barry el 1947?

answers: text: el Sistema d'Honors Britànic
question: Què va administrar despres dels 60 anys Milner-Barry?

answers: text: el Reial Orde Victorià
question: Què li van concedir a Milner-Barry el 1977?

context: Sir (Philip) Stuart Milner-Barry KCVO, CB, OBE (20 de setembre de 1906 - 25 de març de 1995)[1] va ser un jugador i escriptor d'escacs i funcionari públic britànic, que també va fer de criptoanalista durant la Segona Guerra Mundial.[2] Va treballar a Bletchley Park i va ser director del «Hut 6», una secció responsable de desencriptar missatges que havien estat xifrats amb la màquina Enigma alemanya.[2] Fou un dels quatre principals descodificadors de Bletchley que signaren una influent carta mitjançant la qual feren una reeixida petició directa de més recursos a l'aleshores Primer Ministre britànic Winston Churchill. Després de la guerra va treballar al Tresor de Sa Majestat i posteriorment com a administrador del sistema d'honors britànic. En escacs, va representar Anglaterra en torneigs internacionals i va donar nom a diverses variants d'obertura.[2]
qas: answers: text: d'escacs
question: De què va ser jugador Milner-Barry?

answers: text: de criptoanalista
question: De què feia Milner-Barry durant la Segona Guerra Mundial?

answers: text: Enigma
question: Amb quina màquina xifraven els missatges els alemanys durant la Segona Guerra Mundial?

answers: text: a l'aleshores Primer Ministre britànic Winston Churchill
question: A qui va demanar recursos Milner-Barry en una carta signada amb altres descodificadors?

answers: text: Anglaterra
question: A quin país representar en torneigs internacionals d'escacs Milner-Barry?

context: Nascut a Hendon (Londres), Philip Stuart va ser el segon de sis fills d'un mestre, Edward Leopold Milner-Barry, que va morir el 1917, i la seva muller Edith Mary.[3][4] Ja de petit era un escaquista de talent, que va guanyar el primer campionat britànic infantil el 1923.[5] Va ser alumne del Cheltenham College i va aconseguir una beca per anar al Trinity College de la Universitat de Cambridge, on va obtenir un primer grau en ciències clàssiques i morals.[3] A Cambridge, va fer amistat amb un altre jugador d'escacs, C. H. O'D. (Hugh) Alexander i va compondre diversos puzles d'escacs.[6] Entre 1929 i 1938 va fer de corredor de borsa, malgrat que la feina no el satisfeia.[4][7] Des de 1938, va ser corresponsal d'escacs per The Times, un càrrec en què fou succeït el 1945 per Harry Golombek.[3]
qas: answers: text: Hendon
question: On va néixer Philip Stuart?

answers: text: mestre
question: Quin era l'ofici del pare de Philip Stuart?

answers: text: el 1923
question: Quan va guanyar el primer campionat britànic infantil d'escacs Philip Stuart?

answers: text: Trinity College
question: Per quin college va aconseguir una beca Philip Stuart?